தன்னைக் கொலைசெய்வதற்கான சதித்திட்டத்தின் பின்னணியில் இந்திய புலனாய்வு நிறுவனமான ' றோ ' இருப்பதாக அண்மையில் அமைச்சரவைக் கூட்டமொன்றில் கூறிய சிறிசேன ( அவர் ' றோ' என்று குறிப்பிட்டுச் சொல்லவில்லை என்று ஜனாதிபதி செயலகம் பின்னர் மறுப்பு வெளியிட்டது), அதற்கு முன்னர் ஒரு சந்தர்ப்பத்தில் தான் விரும்புகிற எந்தவொரு திட்டத்துக்கும் சுமார் 30 கோடி டொலர்களை ' நன்கொடையாக' தருவதாக சீன ஜனாதிபதி சி ஜின்பிங் உறுதியளித்ததாக பெருமிதத்துடன் தெரிவித்திருந்தார்.சிறிசேனவின் சொந்த மாவட்டமான பொலனறுவையில் தெற்காசியாவிலேயே மிகப்பெரிய சிறுநீரக சிகிச்சை வைத்தியசாலையைச் சீனா நிர்மாணித்துவருகிறது.